

*Šiaulių miesto pedagoginės psichologinės tarnybos ir ikimokyklinių ugdymo įstaigų švietimo pagalbos specialistų, mokytojų apskritojo stalo diskusijų ciklas*

***,,Sėkmingų atvejų praktikos, taikant struktūruoto ugdymo strategiją, ikimokyklinio amžiaus specialiųjų ugdymosi poreikių vaikams“ (II dalis)***

PROGRAMA

Ikimokyklinis amžius yra labai svarbus vaiko kalbėjimo, kalbos, komunikacijos ir visų raidos sričių plėtotei. Tai daugelio fizinių ir psichinių procesų sensityviųjų periodų metas. Įgyti gebėjimai, žinios ir patirtis vaikui augant išlieka reikšmingi vėlesniuose amžiaus tarpsniuose. Daugelis mokslinių tyrimų atskleidžia, kad neretai patiriami kalbos sunkumai turi įtaką kokybiškai pažinimo plėtotei, sukelia netinkamas emocijų ir/ar elgesio apraiškas, kurios ilgainiui gali būti sunkiai įveikiamos ar net tapti sutrikimu, jei nesuteikiama savalaikė pagalba. Įtraukiojo ugdymo idėjos skatina pedagogus ir švietimo pagalbos specialistus parinkti vaiko galias ir poreikius atitinkančias ugdymo strategijas. Ugdymo modeliavimas taikant struktūruotos sistemos elementus bei šiuolaikinių aplinkų kūrimas sudaro sąlygas sėkmingiems kalbos sutrikimus ir kitus ugdymo(si) sunkumus patiriančių vaikų pasiekimų pokyčiams.

**Diskusijos data ir laikas.** 2025 m.gegužės 6 d. 13.00 val.

**Vieta.** Šiaulių ,,Dermės“ mokyklos ikimokyklinis ugdymo skyrius *(adresas: Kudirkos g. 22, Šiauliai)*.

**Diskusijos tikslas**. Pasidalinti sėkmingų atvejų praktikomis bei struktūruoto ugdymo taikymo galimybėmis įgyvendinant įtraukiojo ugdymo nuostatas.

**Diskusijos organizatoriai ir vykdytojai.** ŠiauliųPPT direktorė Janina Urnikienė, ŠiauliųPPT specialioji pedagogė Jovita Biliūnienė, Šiaulių PPT logopedė Aušra Kušlienė, Šiaulių PPT logopedė Gražina Musteikienė, Šiaulių ,,Dermės“ mokyklos ikimokyklinio ugdymo skyriaus vedėja Alvija Nakvosienė.

**Diskusijos dalyviai.** Šiaulių PPT atstovai, Šiaulių ,,Dermės“ mokyklos ikimokyklinio ugdymo skyriaus, Šiaulių l/d ,,Trys nykštukai“, Šiaulių l/d ,,Ąžuoliukas“, Šiaulių Zoknių ikimokyklinio ugdymo skyriaus, Šiaulių P. Avižonio ugdymo centro, Šiaulių Rėkyvos progimnazijos ikimokyklinio/ priešmokyklinio ugdymo skyriaus švietimo pagalbos specialistai bei mokytojai (ne daugiau nei 4 asmenys iš kiekvienos įstaigos).

**Darbotvarkė.**

1. Struktūruoto ugdymo elementų taikymas Šiaulių ,,Dermės“ mokyklos ikimokykliniame ugdymo skyriuje.
2. Sėkmingų atvejų praktikos, taikant alternatyviąją komunikaciją, pristatymas.
3. Mokinių elgesio, ugdymo(si), individualios kalbėjimo, kalbos, komunikacijos ir pažintinių gebėjimų pokyčių pažangos aptarimas**.**
4. Refleksija.

**Pranešimai.**

1. „Struktūruoto ugdymo strategijų diegimas“ Šiaulių „Dermės“ mokyklos ikimokyklinio ugdymo skyriuje“ *Alvija Nakvosienė, ikimokyklinio ugdymo skyriaus vedėja.*
2. „Struktūruoto ugdymo galimybės, padedančios jaustis geriau ir ugdytis kartu su visais“ *priešmokyklinio ugdymo mokytojos metodininkės Živilė Jarašūnienė ir Rasa Arlauskienė.*
3. ,,Struktūruoto ugdymo strategijos taikymas specialiojo pedagogo pratybose" *specialioji pedagogė Roberta Grabauskienė.*
4. ,, Struktūruoto ugdymo taikymo galimybės, iššūkiai ir rezultatai tarties, klausos ir kalbos ugdymo pratybose“ *vyr. logopedė Neringa Udrienė.*
5. ,,Atvejo analizė - iššūkiai ir galimybės” *logopedė metodininkė Rima Kančauskė.*

**Dalyvius prašome registruotis** [**www.semiplius.lt**](http://../../../../Downloads/www.semiplius.lt) **.**

Registruotiems seminaro dalyviams bus išduodami kvalifikacijos tobulinimo pažymėjimai.

**Dalyvio mokestis – 2,00 Eur.**

Mokėti galima tik pavedimu, gavėjas – Šiaulių švietimo kompetencijų centras.

**Fiziniai asmenys** (**iš asmeninių lėšų**) moka **iki renginio dienos** į AB banko „Swedbank“ sąskaitą Nr. LT73 7300 0100 8725 3055, banko kodas 73000.

**Biudžetinės įstaigos** moka po renginio gavusios sąskaitą faktūrą per SABIS (sąskaitų administravimo bendroji informacinė sistema).

Mokėjimo paskirtyje būtinai nurodykite dalyvio vardą, pavardę, renginio pavadinimą.

Pažymėjimai dalyviams bus išduoti tik gavus apmokėjimą.

Maloniai kviečiame dalyvauti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_